Linda Kaljundi
Linda Kaljundi (sündinud 6. juunil 1979) on eesti ajaloolane ja kuraator. Kaljundi õppis aastatel 1986–1997 Pirita Majandusgümnaasiumis ning astus seejärel Tartu Ülikooli ajalugu õppima. 2002. aastal sai ta bakalaureuse- ja 2005. aastal magistrikraadi. 2014. aastal sai ta doktorikraadi Helsingi Ülikoolis kaitstud väitekirjaga "The Baltic Crusades and the Culture of Memory: Studies on Historical Representation, Rituals and Recollection of the Past". 2007. aastast on Kaljundi Tallinna Ülikooli õppejõud. Ta on 2005. aastal asutatud Tallinna Ülikooli Keskaja Keskuse asutajaliige.